cyanic-selkie/wikianc huggingface dataset:
Panathenaia-amfora
Muoto ja koristelu
Panathenaia-amforat koristeltiin aina mustakuviotekniikalla, joka jäi muutoin käytöstä attikalaisessa keramiikassa 400-luvun eaa. alkupuolella. Tämä mustakuviokeramiikan muoto on ainoa, joka säilyi käytössä vielä senkin jälkeen, kun muu mustakuviotekniikka ja myös punakuviotekniikka oli jäänyt käytöstä.
Varsinaiset Panathenaia-amforat
Varsinaisten Panathenaia-amforoiden yhdellä sivulla on aina kuvattuna Athene Promakhos, jolle kisat oli omistettu. Jumalatar esitetään sotisovassa kahden pylvään välissä. Samalla puolella on myös piirtokirjoitus, ”Kisoista Ateenassa”, sekä 300-luvulla eaa. myös eponyymiarkontin nimen sisältänyt piirtokirjoitus. Toisella puolella on aina kuva, joka esittää voiton tuonutta urheilulajia. Varhaisvaiheessa maalaukset kuvaavat juoksu- ja hevoslajeja sekä nyrkkeilyä. 500-luvun eaa. lopulta alkavat esiintyä myös viisiottelun lajit ja paini. Erikoislajit, kuten hoplitodromos, tulevat mukaan kuvitukseen 400-luvulla eaa.
Ajan myötä amforoiden muodoissa ja koristelussa ja erityisesti Athenen esityksessä tapahtui muutoksia, jotka auttavat osaltaan vaasien ajoittamisessa.
Yu Yang
Yu Yang (, s. 7. huhtikuuta 1986 Haicheng) on kiinalainen kilpauransa lopettanut sulkapalloilija ja olympiavoittaja.
Yu kilpaili urallaan kolmissa olympialaisissa. Ensimmäisen kerran hän oli mukana Pekingin olympialaisissa, joissa hän pelasi naisten nelinpelissä ja sekanelinpelissä. Nelinpeliin hän osallistui Du Jingin parina. He voittivat ensimmäisellä kierroksella eteläkorealaiset Ha Jung-eunin ja Kim Min-jungin ja puolivälierissä japanilaiset Kumiko Oguran ja Reiko Shiota. Välierissä he kohtasivat toisen kiinalaisparin Zhang Yawen-Wei Yilin. Yu ja Du voittivat ottelun erin 2–0. Loppuottelussa he kohtasivat eteläkorealaiset Lee Kyung-wonin ja Lee Hyo-jung. Kiinalaispari voitti ottelun erin 2–0. Sekanelinpeliin hän osallistui He Hanbinin parina. Ensimmäisellä kierroksella he voittivat brittiläisparin Anthony Clark-Donna Kelloggin. Puolivälierssä Yu ja He voittivat puolalaiset Robert Mateusiakin ja Nadieżda Kostiuczyk. Välierissä indonesialaiset Nova Widianto ja Lilyana Natsir olivat parempia erin 2–1. Pronssiottelussa kiinalaispari voitti Flandy Limpelen ja Vita Marissan. Lontoon olympialaisissa hän pelasi naisten nelinpelissä Wang Xiaolin parina. He voittivat alun perin alkulohkossaan kaksi ottelua, mutta heidät hylättiin yhdessä kolmen muun parin kanssa epäurheilijamaisesta käytöksestä: parit eivät yrittäneet tosissaan voittaa otteluitaan. Hylkäämisen jälkeen Yu ilmoitti lopettavansa kilpailu-uransa. Yu kuitenkin palasi pelaamaan samana vuonna, kun hän osallistui Kiinan avoimeen turnaukseen marraskuussa. Rio de Janeiron olympialaisissa 2016 Yu pelasi naisten nelinpelissä Tang Yuantingin parina. He voittivat alkulohkossaan saksalaiset Johanna Goliszewskin ja Carla Nelten sekä bulgarialaiset Gabriela Stoevan ja Stefani Stoevan, mutta hävisivät eteläkorealaisille Chang Ye-nalle ja Lee So-heelle. Puolivälierissä Yu ja Tang voittivat indonesialaisparin Nitya Krishinda Maheswari-Greysia Poliin, mutta hävisivät välierissä tanskalaisille Christinna Pedersenille ja Kamilla Rytter Juhlille. Pronssiottelussa eteläkorealaiset Jung Kyung-eun ja Shin Seung-chan olivat eteläkorealaisia parempia.
Yu on myös kolminkertainen maailmanmestari: hän on voittanut MM-kultaa naisten nelinpelissä vuosina 2010, 2011 ja 2013. MM-hopeaa naisten nelinpelistä hänellä on vuodelta 2014 ja MM-pronssia 2006 ja 2009. Hänellä on lisäksi MM-hopeaa vuodelta 2010 sekanelinpelistä. Hän on myös nelinkertainen Aasian-mestari. Hänellä on yhteensä yhdeksän mitalia Aasian-mestaruuskilpailuista. Yu oli urallaan useasti BWF:n naisten nelinpelirankingin ykkönen. Yu lopetti kilpauransa Rio de Janeiron olympialaisten jälkeen.
Poro
thumb|Poro [[Finnmarkin läänissä Norjassa.]] thumb|Poro vaeltaa [[Kebnekaisen laaksossa Ruotsissa.]] Poro on pohjoisessa Fennoskandiassa elävä puolivilli kotieläin, joka laiduntaa tuntureilla ja Metsä-Lapin alueella. Poron kantamuoto on peura (Rangifer tarandus), erityisesti tunturipeura (R. tarandus tarandus), ja kesyttäminen lienee tapahtunut myöhäiskeskiajalla.
Suomessa porotaloutta säätelee poronhoitolaki, ja poronhoitoa tuetaan maa- ja metsätalousministeriön määrittämällä summalla jokaista eloporoa kohti. Poronhoito on perinteinen saamelaisten elinkeino, mutta se on Suomessa siirtynyt pitkälti muiden kuin saamelaisten käsiin. Eläimet kerätään syksyllä poroerotukseen lajittelua ja teuraseläinten valintaa varten. Porot kootaan myös kesällä juhannuksen tienoilla vasojen merkintää varten, jolloin niiden korviin leikataan puukolla omistajansa teot eli sanat (ns. poromerkki).
Vuonna 2001 Suomessa oli 185 000 poroa. Maa- ja metsätalousministeriö asettaa porojen sallitun enimmäismäärän vuosikymmeneksi kerrallaan. Vuosina 2010–2020 suurin sallittu poromäärä on 203 700 yksilöä.
Ulkonäkö ja koko
Poro on sarvellinen hirvieläin, jolla on lämpöä hyvin eristävä turkki. Sen ansiosta poro kestää pohjoisen kylmät talvet. Turkissa on peitinkarvat, joissa on eristeenä ilmalokeroita. Peitinkarvoja on neliösenttimetrillä yli 1 700 kappaletta. Turkki on väriltään yleensä harmaan, vaaleanruskean ja valkoisen kirjava, mutta väritys vaihtelee eri yksilöiden kesken.
Urosporon paino voi olla 70–100 kg ja lapakorkeus jopa 127 cm; naarasporo on jonkin verran pienempi, 60–80 kg. Vastasyntynyt vasa painaa 4–6 kg. Poron pituus on hännästä turvan kärkeen 150–210 cm. Poron elinikä voi olla 18–20 vuotta.
Molemmilla sukupuolilla on sarvet, jotka vaihtuvat vuosittain. Poronsarvi on maailman nopeimmin kasvavaa luuta. Se saattaa kasvaa pituutta vuorokaudessa 2 senttimetriä ja painoakin samassa ajassa puoli kiloa.
Ravinto
Poro kuuluu märehtijöihin ja sillä on neljä mahaa. Poron ravinnonkäyttö vaihtelee vuodenaikojen mukaan. Keväällä poro syö heinäkasveja, saroja, varpuja, jäkälää ja puiden lehtisilmuja. Kesällä porot syövät monipuolisesti erilaisia vihreitä kasveja, joista tärkeimpiä ovat ruohot ja kosteikkokasvit, ja lisäksi koivun lehtiä, jäkälää, heinää ja ruohoa. Syksyllä porot keräävät vararavintoa talvea varten syömällä sieniä sarojen, ruohojen, heinien ja varpujen lisäksi. Talvella, kun ravintoa on luonnossa vähemmän, porot etsivät ensisijaisesti jäkälää. Poro pystyykin haistamaan jäkälän metrin paksuisen hangen läpi. Myös heinäkasvit ja varvut kelpaavat porojen ravinnoksi, jos jäkälää ei ole tarpeeksi saatavilla. Tuulen pieksämillä ohutlumisilla alueilla porolle riittää talvellakin matalaenergiset varvut, heinät ja saraheinät. Jäkälistä poro suosii palleroporonjäkälää. Poron ruuansulatus yksinkertaistuu talvella ja pötsin merkitys on erittäin vähäinen. Poro muistuttaa talvisin yksimahaista eläintä ja talvi merkitsee porolle laihtumista ja jopa vain hengissäselviämistä. Poro menettää talvella normaalistikin noin viidenneksen painostaan. Nykyisin yleistynyt lisäruokinta on muuttanut tilannetta merkittävästi.
Käyttäytyminen
thumb|Porotokka Käsivarren Lapissa [[Valtatie 21:n varrella.]] Porot elävät 5–500, joskus useammankin poron laumoissa eli tokissa, jossa ne vaeltelevat kilometrejä päivässä etsien märehtimispaikkoja ja vettä. Joskus nuoret aikuiset tai urosporot saattavat vaellella yksinkin. Poron liikkuessa sen koparoista kuuluu naksahteleva ääni samaan tapaan kuin elandilla, joka mahdollisesti käyttää sitä laumaa koossapitävänä viestintäkeinona; nakseen tarkoitusta poroilla ei kuitenkaan ole tutkittu.
Vaadin ja usein myös muu tokka puolustaa alle kolmikuista vasaa aggressiivisestikin uhkaavilta petoeläimiltä. Poro uhkaa vihollista painamalla pään alas ja lähestymällä korahdellen tai pärskähdellen. Jos vaara ei kaikkoa, vaadin joko luovuttaa ja pakenee vasansa kanssa tai hyökkää puskemalla ja potkimalla uhan kimppuun. Yleensä yksinäinen vaadin ja vasa kuitenkin juoksevat pakoon. On myös tavallista, että 2–10 vaadinta muodostavat vasojensa kanssa pienen tokan, jonka kanssa ne vaeltavat vasojen ollessa alle puolivuotiaita.
Poro on yksi sosiaalisimmista sorkkaeläimistä. Luonnossa tavattava poro pakenee ihmistä, mutta vankeudessa ne käyttäytyvät yleensä uteliaasti ja pelottomasti. Syksyllä kiima-aikaan täysikasvuiset hirvasporot voivat olla vaarallisia myös ihmiselle jos niitä häiritään. Hirvakset ottavat rajuja sarvikahakoita vaatimista keskenään siihen saakka, että toinen osapuoli joko alistuu tai saa surmansa. Hirvasporo voi otaksua tällöin myös ihmisen kilpailijaksi ja hyökätä tämän kimppuun.
thumb|150px|left|Poroista varoittava liikennemerkki.
Nimitykset
thumb|Poropartio [[Jäniskoski|Jäniskoskella talvisodan aikaan.]] Poroilla on useita nimityksiä iän ja sukupuolen mukaan. Porouroksista käytetään nimitystä hirvas, ja naaraille vastaava termi on vaadin. Pohjoissaameksi vastaavat nimitykset ovat sarvvis sekä áldu. Kuohittua hirvasta kutsutaan yleisesti härkäporoksi (myös pelkkä härkä) ja jälkeläisiä vasoiksi. Toisella ikävuodella olevasta naaraasta käytetään nimitystä vuonelo ja uroksesta urakka. Kun poro täyttää kuusi vuotta, nimitykset loppuvat, jolloin nimitys on nimiloppu.
Poroilla on nimitykset myös värin mukaan. Täplikäs poro on kirjakko, vaalea on suivakko, musta on mustikki/musikki ja täysin valkoinen poro on valkko.
Ekologiaa
Satoja vuosia sitten peuranmetsästäjät vaelsivat vuodenaikojen mukaan laajoilla alueilla, talvella Jäämeren rannan jäkäliköille ja kesällä muun muassa Pohjois-Lapin kesälaitumille. Peurojen määrä ja tiheys pysyivät pieninä, kun luonnolliset tekijät, kuten suurpedot sekä loiset, verottivat peurakantaa. Poronhoito ja valtakunnanrajojen vakiintuminen aiheuttivat sen, että porot alkoivat kuluttaa laitumia. 1970-luvulla poronhoito muuttui Pohjois-Skandinaviassa porotaloudeksi, jossa mm. loislääkinnällä ja vaatimien määrän lisäämisellä kohotettiin porojen määrää. Porojen määrä kasvoi erityisesti Suomessa. Porot alkoivat kuluttaa jäkäliä yhä laajemmilta alueilta käytännössä loppuun. Poronjäkälä korvautui monissa paliskunnissa muilla jäkälillä, muun muassa laidunnusta kestävämmällä tinajäkälällä ja varvuilla, heinillä ja saroilla. Talvilaidunten kuluminen on ollut Skandinavian pahinta Norjan Finnmarkissa. Vaikka jäkälä on poron talviravintoa, niin varsinkin kesäinen porojen kulkeminen hävittää jäkäliä.
Porojen talvenaikainen lisäruokinta aloitettiin Suomessa 1970-luvun lopulla ja nykyinen lisäruokinta perustuu säilörehuun ja kuivaan heinään. Lisäksi ruokinnassa käytetään teollisia täysrehuja, lehdeksiä, kortteita, jäkälää ja luppoa. Jäkälää on jouduttu kuljettamaan Lappiin etelämpää. Porot syövät talvella lehtipuiden taimia ja vioittavat männyntaimia, mikä voi aiheuttaa huomattavaa taimikon tuhoa.
Poroja suojellaan pedoilta muun muassa vasonta-aitauksin, lisääntyneellä valvonnalla, pelotteilla ja epäsuoraan muulla hoidolla. Luontaista susikantaa ei päästetä muodostumaan poronhoitoalueelle.
Thymiaterion
pienoiskuva|upright=0.68|[[Gnathia-tyyliä edustava apulialainen thymiaterion, n. 350–325 eaa.]] Thymiaterion on antiikin aikainen keraaminen suitsukeastia. Se tunnetaan vaasien muotona erityisesti kreikkalaisesta keramiikasta.
Thymiaterionia käytettiin suitsutukseen jumalten kulttimenoissa, hautajaisissa sekä hallitsijakultin yhteydessä. Sen nimi perustuu kreikan sanaan thymiaō, ’suitsuttaa’. Roomassa thymiaterionia vastasi turibulum.
Anima Damnata
Anima Damnata on puolalainen black/death metal -yhtye, joka on perustettu Wrocławssa Puolassa vuonna 1996.
Rapajärvi (Savitaipale, Kaihtula)
Rapajärvi on Etelä-Karjalassa Savitaipaleella Kaihtulan kylän lähellä sijaitseva järvi.
Maantietoa
Järven pinta-ala on 17,3 hehtaaria, se on 650 metriä pitkä ja 350 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 1,7 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Kivijärven reitin valuma-alueella (14.19), jonka Avarajoen valuma-alueeseen (14.195) se kuuluu. Järven vedenpinnan korkeus on 83,8 metriä mpy.
Vimto
200px|right thumb|right|150px|Vimto-pullo Vimto on englantilaisen Nichols plc:n kehittämä virvoitusjuoma. Vimto-juomat sisältävät viinirypäleen, vadelman ja mustaherukan mehua, ja se on maustettu yrteillä ja mausteilla. Juoman alkuperäisen reseptin kehitti John Nichols vuonna 1908.
Vimtosta on tehty myös makeisia ja jäätelöä. Vimtoa myydään pulloissa ja tölkeissä sekä myös hanasta pubeissa, klubeilla ja ravintoloissa.
Historia
John Nichols kehitti Vimton vuonna 1908 eräässä yrttejä, mausteita ja lääkkeitä myyvän liikkeen varastossa Grandy Row -kadun varrella Manchesterissa, Iso-Britanniassa. Hän näki, että virvoitusjuomille oli syntynyt markkinat raittiusliikkeen toiminnan seurauksena. Juomaa myytiin ensin nimellä Vim Tonic, mutta Nichols kuitenkin vaihtoi sen Vimtoksi vuonna 1912. Vimto oli alun perin rekisteröity hyvinvointijuomaksi tai lääkkeeksi, ja vuonna 1913 se uudelleenrekisteröitiin mehuksi.
1990-luvun aikana Vimto painoi tölkkeihin kuvia, joissa näkyi suosittu Purple Ronnie -hahmo, sekä hieman hiomattomia Gilas Andreaen, Purple Ronnien piirtäjän tekemiä runoja. Vuonna 1992 Kerry Morrison veisti Manchesterissa Granby Row -kadulla sijaitsevaan tammeen A Monument to Vimto -nimisen veistoksen. Patsas kunnostettiin ja maalattiin uudelleen vuonna 2011. Veistos viestii paikasta, jossa Vimto kehitettiin.
Valmistus
Vimtoa valmistaa Nicolsille Cott Beverages Derbyshiressä ja Yorkshiressä. Nichols lopetti Vimton oman tuotannon vuonna 2003 sulkiessaan viimeisen tehtaansa Golbornessa. Vimto on saavuttanut kulttimaineen kuluttajien keskuudessa, ja vuonna 2008 se juhli 100-vuotisjuhliaan. Vimtoa valmistetaan lisenssillä myös Saudi-Arabiassa, Dammamissa ja Jemenissä. Sunday Time -lehden artikkelin mukaan joissakin arabimaissa Vimtoa pidetään suosituimpana juomana ramadanin aikaan.
Yhtiö
Nichols plc:n tytäryhtiö, Cabana, on yhtiön jakelutukena ja toimii Yhdistyneessä kuningaskunnassa jälleenmyyjänä. Skotlannissa ja Sussexissa jakelija on kokonaan Cabanan omistuksessa: (Skotlanti - Cariel, Sussex - Beacon Drinks). Vimtoa on tällä hetkellä saatavilla yhteensä 65 eri maassa, ja maiden määrä on kasvamassa.
Muunnokset
Molemmat, hiilihapoton laimennettu versio ("Vimto Cordial") ja hiilihapotettu sekoitettu versio ("Fizzy Vimto"), ovat myynnissä Isossa-Britanniassa. Vaikka Vimtolla on alkuperäiset juurensa Pohjois-Englannissa, se on kasvattamassa suosiotaan muuallakin, ja sitä voi löytää nykyään sekä kansallisesti ja kansainvälisesti. Hiilihapotonta versiota on myyty laajemmalle, ja sitä on saatavilla sekä tiivisteenä ja "ready-to-drink"-juomana
Kuten monia muitakin virvoitusjuomia, Vimtoakin on saatavilla sokerittomana versiona.
Ulkomaiset markkinat
Saudi-Arabiassa Vimtoa valmistetaan lisensillä Aujan Industrial Companyn tehtaassa. Vimtolla on 90 prosentin markkinaosuus alueella. Joka vuosi yhtiö toteuttaa huomattavia kampanjoita arabiankielisillä satelliitti-TV-kanavilla. Massiiviset mainoskampanjat ovat saavuttaneet kulttimaineen Internetissä.
Arabian niemimaalla Vimton kulutuspiikki on islamilaisen pyhän paastokuukauden eli ramadanin aikana. The Times on-line -lehden artikkelin mukaan noin 15 miljoonaa pulloa Vimtoa myytiin yhden kuukauden aikana vuonna 2007.
Vuonna 2011 Vimto lanseerattiin markkinoille Irlannissa.
Karl Faulmann
thumb|200px|Karl Faulmann Johann Christoph Karl Faulmann (24. kesäkuuta 1835 Halle (Saale) – 28. kesäkuuta 1894 Wien) oli pikakirjoittaja ja tietokirjailija. Hän vaikutti merkittävästi saksankielisten pikakirjoitusjärjestelmien kehitykseen ja julkaisi useita tietokirjoja muun muassa kirjoitusjärjestelmistä ja pikakirjoituksesta.
Karl Faulmann syntyi Hallessa vuonna 1835. Hän lopetti koulunkäynnin 13-vuotiaana ja meni latojaoppilaaksi kirjapainoon. Vuonna 1855 hän siirtyi latojaksi Wieniin, ja toimi myöhemmin myös pikakirjoituksen opettajana useissa kouluissa sekä vuodesta 1878 Wienin yliopiston pikakirjoituksen lehtorina.
Faulmann pyrki 1860-luvulla uudistamaan Gabelsbergerin pikakirjoitusjärjestelmää, sekä sovittamaan yhteen Gabelsbergerin ja Stolzen järjestelmiä, mutta ei saavuttanut kummassakaan menestystä. Hän laati oman järjestelmänsä, josta julkaistiin oppikirja vuonna 1875 nimellä Lehrbuch der Fonografie. Järjestelmästä ei tullut kovin suosittua, mutta sen yhtenäinen vokaalienkuvaustapa lainattiin lähes sellaisenaan merkittäviin myöhempiin järjestelmiin: Schreyn järjestelmään, Stolze–Schreyhyn ja Saksan yhtenäisjärjestelmään.
Yacine Brahimi
Yacine Brahimi (, s. 8. helmikuuta 1990 Pariisi, Ranska) on algerialainen jalkapalloilija. Brahimi edustaa Primeira Ligassa pelaavaa Portoa.
Seurajoukkueura
Brahimi aloitti jalkapalloilun seitsemänvuotiaana. Hän kiersi aluksi lähiseudun juniorijoukkueita ja pelasi muun muassa yhden kauden Paris Saint-Germainin junioreissa. Vuonna 2006 Brahimi siirtyi Stade Rennaisin junioreihin, josta hänet nostettiin kakkosjoukkueeseen. Brahimi pelasi kaksi kautta joukkueen mukana Ranskan CFA-tasolla ja onnistui jälkimmäisellä kaudella tekemään kolme maalia.
Kaudeksi 2009–2010 Brahimi nousi edustukseen, mutta hänet lainattiin saman tien Ligue 2:ssa pelaavaan Clermont Footiin. Hän pelasi ensimmäisen ottelunsa avauskierroksella 7. elokuuta 2009 Arlesia vastaan ja nousi joukkueen vakiopelaajaksi. Ensimmäisen maalinsa hän onnistui tekemään 25. syyskuuta 2009 kotiottelussa Angers'ta vastaan. Kauden päätteeksi Brahimi pelasi yhteensä 32 ottelua ja onnistui maalinteossa kahdeksan kertaa.
Kaudeksi 2010–2011 Brahimi palasi lainasopimuksen päätteeksi Stade Rennaisiin, jossa hän nousi edellisen seuran tavoin avausmiehistöön. Brahimi pelasi Rennesin paidassa ensimmäisen pääsarjaottelunsa 7. elokuuta 2010 Lilleä vastaan. Maalinteossa hän onnistui jo viikkoa myöhemmin sarjaottelussa Nancya vastaan. 15. tammikuuta 2011 Brahimi onnistui tekemään kaksi maalia kotiottelussa Arlesia vastaan. Ottelu päättyi Rennaisin 4–0 voittoon.
Elokuun lopussa 2012 Brahimi siirtyi Rennes'stä kauden mittaisella lainasopimuksella espanjalaiseen Granadaan.
Maajoukkueura
Brahimi edusti nuorten tasolla Ranskan maajoukkuetta vuosina 2005–2012. Helmikuussa 2013 ranskalainen beIN Sport televisiokanava julkisti Brahimin valinneen aikuisten tasolla Algerian maajoukkueen. Noin kolme viikkoa pmyöhemmin Algerian jalkapalloliitto vahvisti Brahimin olevan edustuskelpoinen Algerian paidassa. Hän pelasi ensimmäisen maaottelunsa Algerialle 26. maaliskuuta 2013 MM-2014 karsintaottelussa Beniniä vastaan.
MM-kilpailut 2014
Brahimi valittiin vuoden 2014 MM-kisoihin. Hän pelasi avausottelunsa alkulohkon toisessa ottelussa Etelä-Koreaa vastaan, jossa hän onnistui myös maalinteossa. Se oli samalla hänen maajoukkueuran ensimmäinen maali. Brahimi pelasi myös alkulohkon viimeisessä ottelussa Venäjää vastaan, jossa hän syötti vapaapotkusta 1–1 tasoitus maalin Venäjää vastaan. Brahimi tuli vaihdosta kentälle neljännesvälieräottelussa Saksaa vastaan, jonka Algeria hävisi jatkoajan jälkeen 2–1.
Afrikan-mestaruuskilpailut 2019
Brahimi kuului Afrikan-mestaruuden 2019 voittaneeseen joukkueeseen.
Osorkon vanhempi
Elämäkerta
Hän oli Sheshonk A:n, huomattavan Meshwesh-päällikön poika. Hänen äitinsä oli nimeltään Mehtenweshkhet. Osorkon vanhemman veli oli nimeltään Nimlot A, tällä oli vaimo nimeltään Tentshepeh A. Israelin historia kertoo suunnilleen samaan aikaan hallinneesta faaraosta, jonka aikana Egyptin hovissa toimi valtiatar Tahpense, jonka sisar annettiin edomilaiselle Hadadille vaimoksi. Ei ole kuitenkaan täyttä varmuutta siitä, oliko kysymyksessä sama henkilö. Noin 40 vuotta myöhemmin valtaan noussut faarao Shoshenk I oli Nimlotin ja Tentshepehin poika.
Useimmat tutkijat epäilivät Osochorin olemassaoloa, kunnes Eric Young vuonna 1963 vakiinnutti tulkinnan Karnakin papillisen kirjoituksen fragmentista 3B riveiltä 1–3, joissa todetaan papin nimeltä Nespaneferhor virkaanastumisen papilliseen virkaan tapahtuneen ”''kuningas Aakheperre Setepenren 2. hallitusvuotena, ensimmäisen Shemu-kuukauden 20. päivänä''”. Nespaneferhorin pojan Horin virkaanastuminen tapahtui yhden sukupolven kuluttua Siamunin 17. hallitusvuotena, joka on kirjattu saman papillisen kirjoituksen seuraaville riveille. Young väitti, että tämä kuningas Aakheperre Setepenre oli tuntematon Osochor. Tätä hypoteesia eivät kuitenkaan kaikki egyptologit täysin hyväksyneet tuona aikana. Sitten vuosina 1976–77 Jean Yoyotte huomioi, että libyalaisella Meshwesh-kuninkaalla Shoskenk A:lla oli poika nimeltä Osorkon Mehtenweshkhetin kanssa, josta nimenomaan arvostaen käytettiin nimitystä ”Kuninkaan äiti”, ja se osoitti kiistattomasti, että Aakheperre Setepenre oli todellakin Manethon Osochor, jonka äiti oli Mehtenweshkhet.
Vuonna 1999 Chris Bennett teki tutkielman Semnan temppelissä olleesta kuningatar Karimalaan liittyvästä kirjoituksesta tehden päätelmiä hänen sukutaustastaan. Häntä kutsutaan sekä nimellä 'kuninkaan tytär' että 'kuninkaan vaimo'. Hänen nimensä osoittaa hänen voineen olla libyalainen, tämän huomioon ottaen hän saattoi olla Osorkon vanhemman tytär. Kaiverruksessa olevan päivämäärän (vuosi 14) mukaan hän olisi voinut olla joko faarao Siamunin tai faarao Psusennes II:n kuningatarvaimo. Bennettin mukaan on todennäköisempää, että hän oli solminut avioliiton Siamunin kanssa, koska siinä tapauksessa hän olisi voinut ottaa vallan Kushin varakuninkaana Nubian uskonnollisena keulakuvana Neskhonsinin Siamunun 5. hallitusvuotena tapahtuneen kuoleman jälkeen.
Osorkon historian aikajanassa
Tämän kuninkaan edellä mainitun 2. hallitusvuoden kuukausipäiväyksen – jonka Rolf Krauss on tekemässään tähtitieteellisessä laskelmassa arvioinut vastaavan vuotta 990 eaa. – mukaan Osorkon vanhempi olisi tullut kuninkaaksi kaksi vuotta ennen Nespaneferhorin virkaanastumista vuonna 992 eaa. Osorkon vanhemman hallituskausi on merkittävä, koska se raivasi tietä libyalaiselle 22. dynastialle. Manethon Aegyptiaca antaa hänen hallituskautensa pituudeksi kuusi vuotta ja häntä seurasi Siamun, jota yleisesti pidetään syntyperäisenä egyptiläisenä.
King Satan
King Satan on tamperelainen industrial metal -yhtye, jonka laulaja ja multi-instrumentalisti King Aleister Satan perusti vuonna 2015. Yhtye yhdistelee musiikissaan aggrotechia, death metalia, black metalia ja hard rockia.
Yhtye kiinnitettiin Saturnal Recordsille toukokuussa 2016. Yhtyeen esikoisalbumi King Fucking Satan julkaistiin 26. toukokuuta 2017 maailmanlaajuisesti, pois lukien Iso-Britannia ja Irlanti, joissa albumi julkaistiin 30. kesäkuuta 2017.
Tapiolan jalkapallostadion
Tapiolan jalkapallostadion on Espoon Tapiolan urheilupuistoon suunnitteilla oleva jalkapallostadion, joka tulisi FC Hongan käyttöön.
Liikunnan ja urheilun lisäksi puistoon tulee palveluita ja asuntoja. Erityistä huomiota kiinnitetään puiston ilmastovaikutuksiin. Kulkuyhteydet urheilupuistoon ja sen läpi suunnitellaan sujuviksi etenkin kävelijöille, pyöräilijöille ja joukkoliikenteen käyttäjille. Urheilupuiston ideointiin ovat osallistuneet asukkaat ja muut puiston käyttäjät.
Joseph Wilson Duncan
Joseph Wilson Duncan, myös J. W. Duncan (k. 14. toukokuuta 1912) oli yhdysvaltalainen prikaatikenraali.
Texasista kotoisin ollut Duncan kunnostautui nez percé -intiaaneja vastaan vuonna 1877 käydyssä sodassa Idahossa. Hänet ylennettiin vänrikiksi 10. toukokuuta 1878. Everstiksi ylennyt Duncan johti amerikkalaisten hyökkäystä Bud Dajon ensimmäisessä taistelussa Jolon saarella Filippiineillä vuonna 1906. Puolustajat, moroiksi kutsutut filippiiniläiset muslimit, tapettiin lähes poikkeuksetta. Hengissä selvisi noin 800 miehestä, naisesta ja lapsesta vain kuusi. Vaikka operaatio pääosin tuomittiin Yhdysvalloissa, tuomitsijana muun muassa kirjailija Mark Twain, verilöyly ei vaikuttanut Duncanin urakehitykseen. Moro-provinssien sotilaskuvernööri kenraalimajuri Leonard Wood päinvastoin onnitteli Duncania onnistuneesta operaatiosta. Hänet ylennettiin prikaatikenraaliksi vielä ennen kuolemaansa vuonna 1912.
Perhe
Duncanilla oli ainakin yksi tytär. Tämän nimi oli Irene Duncan, ja hän kuoli vuonna 1892.
Riikka Tanner
Riikka Tanner (s. 3. lokakuuta 1949 Perniö) on suomalainen toimittaja, dokumenttielokuvaohjaaja ja käsikirjoittaja. Hän on koulutukseltaan filosofian maisteri.
Tannerin ohjauksiin kuuluvat muun muassa yhdessä Kanerva Cederströmin kanssa tehdyt Tove ja Tooti Euroopassa (2004) ja taistolaisuuden kanssa tiliä tekevä Lenin-setä asuu Venäjällä (1987).
Tannerin kirjoista Linda kulkee keskellä tietä on muotokuva hänen isoäidistään Linda Tannerista, Käheä-ääninen tyttö puolestaan on kertomus valkolaisten kasvattaman mustalaislapsen elämäntiestä, ja se pohjautuu osin Tuula Lindin muistiinpanoihin. Tanner on laatinut selvityksen Mustalaisten asunto-olot : selvitys puutteellisesti asuvista ja asunnottomista mustalaisista, jonka Sosiaalihallitus on julkaissut 1987.
Miroslav Kasík
Miroslav Kasík (s. 4. kesäkuuta 1958) on tšekkiläinen jääkiekkoilija, joka pelasi hyökkääjänä. Hän laukoi vasemmalta. Kasík pelasi urallaan 11 kautta Tšekkoslovakian pääsarjassa, jossa hän edusti HC Sparta Prahaa vuosina 1976–1989. Hän pelasi liigassa yhteensä 299 runkosarjaottelua tehopistein 55+60=115 keräten 194 rangaistusminuuttia sekä viisi pudotuspeliottelua keräten kaksi syöttöpistettä. Pelaajauransa jälkeen Kasík on toiminut HC Kobra Prahan alle 18-vuotiaiden joukkueen päävalmentajana vuosina 2000–2002.
Anusat
ANUSAT (Anna University Microsatellite) on intialainen Chennaissa toimivan Annan yliopiston mikrosatelliitti, joka laukaistiin Intiasta 20. huhtikuuta 2009.
Sen kehittämisen tarkoitus oli tuoda yliopiston tutkijat ja ISROn tutkijat yhteen ja siirtää tietoa satelliittitekniikasta yliopistoon. Satelliitin hyötykuormana on "vastaanota, varastoi ja siirrä"-tyyppisen tiedonsiirron mahdollistava digitaalinen muisti ja radiovälineet. Tietoliikenne tapahtuu radioamatööritaajuuksilla. Satelliitissa on teknologiakokeita kuten digitaaliradio ja MEMS-hyrrä ja MEMS-magneettikenttäanturi.
Ihmisoikeudet Haitissa
Ihmisoikeudet Haitissa ovat kansainvälisten sopimusten ja Haitin kansallisen lainsäädännön määrittelemät jokaiselle ihmiskunnan jäsenelle yhtäläisesti kuuluvat vapaudet ja oikeudet. jotka pohjautuvat käsitykseen käsitys ihmisarvon yleismaailmallisesta yhtäläisyydestä ja loukkaamattomuudesta. Ne voidaan jakaa vapausoikeuksiin, poliittisiin, taloudellisiin, sosiaalisiin ja sivistyksellisiin oikeuksiin sekä oikeuteen tasapuoliseen kohteluun oikeudenkäynnissä.
Human Rights Watch mukaan vuonna 2009 Haitin hallituksen vakaus oli parantunut, mutta maa kärsi rikollisuudesta ja kroonisista ihmisoikeusongelmista. Niihin sisältyivät huonot vankilaolot, poliisin väkivalta, ihmisoikeuksien puolustajien uhkaukset ja aiempien ihmisoikeusloukkausten rankaisemattomuus. Haitin ihmisoikeuksiin vaikuttavat ruokamellakat, neljä hurrikaania vuonna 2008, korruptio, huumekauppa ja maailman talouskriisi. Vuonna 2008 ongelmiin sisältyi köyhyys (ravintopula, koulutus, terveydenhoito, vesipula), ihmiskauppa ja naisiin kohdistuva väkivalta. YK on kuvannut Haitin ihmisoikeustilannetta katastrofaaliseksi. Elintasoero mustan enemmistön ja ranskankielisen vähemmistön välillä on suuri. Huumekauppa korruptoi oikeusjärjestelmää. Haitin väestömäärä oli 6,9 miljoonaa vuonna 1993, 8,0 miljoonaa vuonna 2000 ja 9,8 miljoonaa vuonna 2008.
Haitia on kohdannut lukuisat luonnonkatastrofit: pyörremyrskyjä, maanjäristyksiä ja metsäkadosta aiheutuvia tulvia. Maa on läntisen pallonpuoliskon köyhin. Yli puolet kansasta ansaitsi alle 2 $ päivässä vuonna 2010. Sähkö ja vesi ovat ylellisyyttä. Bruttokansantuote asukasta kohti on Haitissa 455 € ja Saksassa 33 230 €. Helsingin Sanomien pääkirjoituksen mukaan vuoden 2010 maanjäristys oli julmuudessaan monella mittarilla äärimmäinen. Järistys murskasi entuudestaan köyhän maan infrastruktuurin ja kansainväliset avustusprojektit.
Vapausoikeudet
Tärkein vapaus on oikeus elämään. Haiti luopui kuolemanrangaistuksesta vuoden 1987 perustuslakiuudistuksessa.
Muita vapausoikeuksia ovat oikeus henkilökohtaiseen vapauteen ja koskemattomuuteen samoin kuin liikkumisvapaus, yksityiselämän suoja ja yhdistymisvapaus sekä omaisuuden suoja.
Poliittiset oikeudet ja tasa-arvo
Yhdysvallat miehitti Haitin vuonna 1915, ja maasta tuli yhdysvaltalaisten virkamiesten hallitsema protektoriaatti. Yhdysvallat valvoi rahataloutta, tulleja ja tuki monia diktaattoreita. Amerikkalaisia vastaan oli useita kapinoita: vuonna 1918, 1929 ja 1930. Vuonna 1934 Yhdysvallat joutui vetämään joukkonsa pois, mutta säilytti taloudellisen ja poliittisen vallan. Amerikkalaismieliset diktatuurit ja sotilasjuntat hallitsivat 1945-1957. Francois Duvalier ”Papa Doc” hallitsi diktaattorin valtuutuksin 1957-1971, mihin sisältyi poliittisten vankien kidutukset ja murhat. Seuraaja oli hänen poikansa Jean-Claude Duvalier ”Bebe Doc”. Molempien aikana veriteoista vastasi nuorisoliiton ja salaisen poliisin yhdistelmä: kansalliset turvajoukot ”Mouvement de Renovation Nationale” eli ”Tonton Macoute”. Vuoden 1964 perustuslain mukaan presidentin virka oli elinikäinen. Vaikka maassa oli muodollisesti perustuslaki ja 58-jäseninen parlamentti, presidentillä oli käytännössä kaikki valta. Parlamentin kaikki jäsenet olivat Parti Unite National –jäseniä.
Taloudelliset oikeudet
Oikeus työhön ja toimeentuloon kuuluu kaikille.
YK:n talouspakotteet
Vuonna 1990 oli vapaat vaalit, jotka voitti pappi Jean-Bertrand Aristide. Hänet syrjäytettiin vuonna 1991, mutta valittiin uudestaan vuonna 2000. Aristide ajettiin Etelä-Afrikkaan vuonna 2004. Vuoden 1993 alusta YK:n turvallisuusneuvosto käytti talouspakotteita pakottaakseen Haitin sotilasjuntan palauttamaan Aristiden valtaa. Jimmy Carterin neuvottelujen jälkeen sotilasjuntta luopui vallasta syyskuussa 1994 ja lähti maanpakoon. Kolmen vuoden jälkeen Aristide palasi maanpaosta USA:sta 15.10.1994. Vuoden 1995 vaaleihin Aristide ei voinut osallistua, koska Haitin perustuslaki esti kahden perättäisen kauden. Sotilasjuntan (kenraali Raoul Cedras) aikana tapettiin noin 3000 pääasiassa Aristiden kannattajaa. Erityisesti armeijan terrorijoukot iskivät slummikortteleihin. Parlamentti sääti armahduslain lokakuussa 1994 kaikkiin Aristiden kannattajiin kohdistuneisiin rikollisuuksiin. Hallitus muodosti joulukuussa 1994 ”totuuskomission” ihmisoikeusrikkomusten tutkintaan. . Olli Kivisen mukaan Yhdysvallat osallistui presidentti Aristiden kaatamiseen vuonna 2004.
Talouspakotteet johtivat suuriin ympäristövahinkoihin Haitissa. 97 % metsistä käytettiin polttoaineeksi. Sadot niukkenivat. Padot ja vesijärjestelmä tuhoutuivat. Tuhojen arvoksi arvioitiin vuonna 1995 100 milj. $. Sotilasjuntan aikana 1991-1993 vienti laski 163 milj. $:sta 72 milj. $:iin ja tuonti 300 milj. $:sta 173 milj. $:iin. Vuonna 1994 väestöstä 75 % oli työttömiä ja 75 % aliravittuja. Haiti oli läntisen maailman köyhin maa. Ulkomaanvelka oli 773 milj. $ ja kehitysapu 82 milj. $.
Pakolaiset
Vuonna 1980 paljastui Haitin venepakolaiset. Haitilaisia arvioitiin saapuneen köyhyyden vuoksi useamman vuoden aikana Floridaan yhteensä 30 000 ihmistä.
Sosiaaliset ja sivistykselliset oikeudet
YK:n lastenrahaston mukaan vuonna 2009 vain puolet kouluikäisistä lapsista käy koulua ja 2 % suorittaa yläasteen ja/tai lukion (secondary school).
YK-joukot
Vuodesta 2004 YK:n MINUSTAH on pyrkinyt ihmisoikeuksien parantamiseen ja demokraattisten instituutioiden ja lain stabilointiin. MINUSTAH toiminta äänestettiin vuonna 2009 turvallisuusneuvostossa jatkamaan toimintaa ainakin 15.10.2010 asti. YK-joukot ovat olleet maassa vuodesta 2004. Vuonna 2009 Brasilian komennossa oli 7 057 sotilasta ja 2 066 poliisia. Ban Ki-Moon nimitti presidentti Bill Clintonin YK:n Haitin erikoislähettilääksi 19.5.2009.
Koivunmantokuoriainen
Koivunmantokuoriainen (Scolytus ratzeburgi) on kaarnakuoriaisten alaheimoon kuuluva mantokuoriaislaji. Koivunmantokuoriainen on kooltaan suuri ja kulmikas kuoriainen, jonka peitinsiivet ovat kiiltävät ja väriltään mustat tai punertavat. Aikuisena sen pituus on 4,5-6,5 mm. Koivunmantokuoriainen elää koivuissa useimmiten puun latvaosien kuoren alla. Parveilun ja muninnan aikaan kesäkuussa - heinäkuussa naaraat alkavat kaivamaan noin 10 cm pituisen emokäytävän puuhun, johon laskevat munansa. Toukat kuoriutuvat loppukesästä ja alkavat kaivaa emokäytävästä lähteviä toukkakäytäviä. Koivunmantokuoriaiset talvehtivat toukkana. Aikuiset kuoriutuvat koteloista kesä- heinäkuussa ja ovat sukukypsiä muutamassa päivässä kuoriutumisesta.
Koivunmantokuoriaisen emo- ja toukkakäytävät estävät koivun nilan nestevirtauksia aiheuttaen koivun kuivumista latvasta lähtien. Kuoriainen suosii erityisesti pihojen, puistojen ja koivukujanteiden raudus- ja hieskoivuja. Laji elää myös tuoreessa koivupuutavarassa. Koivunmantokuoriainen on Suomessa yleinen Etelä- ja Keski-Suomessa ja sitä on tavattu myös Pohjois-Pohjanmaan korkeudelle saakka.
thumb|vasen|250px|Koivunmantokuoriaisen vioittama puu.
Kielen omaksuminen
Kielen omaksuminen tarkoittaa pikkulasten kykyä oppia kieltä spontaanisti ja ilman ohjausta. Kielen opetteleminen eroaa omaksumisesta siten, että opettelu on päämäärähakuista, usein ohjattua toimintaa, jota tekevät oppimiskyvyiltään eritasoiset ja eri-ikäiset ihmiset, kun taas omaksuminen tapahtuu spontaanisti, ja sen osaavat kaikki lapset.
Kielen omaksumisnopeus vaihtelee alkuvaiheessa suuresti, mutta erot tasaantuvat 4-5 vuoden ikään mennessä. Omaksumisnopeus ei ole yhteydessä älykkyyden, myöhempään koulumenestyksen tai muun vastaavan kanssa. Noin kahdeksan vuoden iässä lapsi hallitsee pääpiirteittäin kielen rakenteet, vaikkei niiden hahmottaminen ja käyttäminen olekaan tällöin vielä aikuismaista. Yleensä lapset ymmärtävätkin enemmän kuin pystyvät itse tuottamaan.
Paolo Agazzi
Paolo Agazzi (s. 5. toukokuuta 1949) on bolivialainen elokuvaohjaaja. Hän on syntynyt ja opiskellut Italiassa ja muuttanut Boliviaan vuonna 1975. Agazzi työskenteli aluksi Antonio Eguinon apulaisohjaajana. Vuonna 1982 hän ohjasi elokuvan Mi socio (kumppanini) joka perustui Oscar Sorian aiheeseen. Pitkän tauon jälkeen hän teki paliuun elokuvalla El día que murió el silencio, (päivä jona hiljaisuus kuoli) vuonna 1998.
Kielen omaksuminen
Kielenomaksumisen kriittinen ikä -hypoteesi olettaa, että kielenomaksumisen on lähdettävä käyntiin 7-9 vuoden ikään mennessä, muussa tapauksessa se ei koskaan luonnistu normaalisti. Tämä johtuu siitä, että aivojen plastisiteetti alkaa tuossa iässä heiketä. Lisätukea hypoteesille on saatu yli 10-vuotiaista ns. susilapsista tai muuten vaille kielimallia jääneistä lapsista, jotka eivät ole saavuttaneet "normaalia" kielitaitoa missään kielessä.
Puutalo (yritys)
Puutalo Oy, myöhemmin Myyntiyhdistys Puutalo, oli vuonna 1940 perustettu yleishyödyllinen yritys, jonka synty liittyi Suomen jälleenrakentamiseen sotien jälkeen. Puutalo Oy suunnitteli ja markkinoi 21 osakasyrityksensä tuotteista valmistettuja puurakenteisia pientaloja ja muita puurakennuksia. Yksi Puutalon ensimmäisistä tehtävistä oli organisoida Ruotsin valtion Suomelle talvisodan jälkeen lahjoittamien ”ruotsalaistalojen” suunnittelu ja toteutus. Omia tyyppitalomalleja piirsivät etenkin Puutalon suunnittelupäällikkönä toiminut Jorma Järvi sekä Erik Lindroos. Ensimmäisenä toimintavuonnaan Puutalo Oy toimitti yksityisasiakkaille 300 taloa. Alusta saakka Puutalo Oy suuntautui myös vientimarkkinoille. Vuosina 1940–1944 tuotteita vietiin etenkin Saksaan, Italiaan ja Bulgariaan, vuosina 1945–1947 yli 37 000 junanvaunullista sotakorvauksina Neuvostoliittoon. Myöhemmin pientaloja ja muita puurakennuksia myytiin muun muassa Tanskaan, Alankomaihin ja Ranskaan sekä sosialistimaista Puolaan. Puutalo Oy:n taloja päätyi myös Kolumbiaan, Yhdysvaltoihin, Isoon-Britanniaan ja Israeliin. Puutalo Oy:n rakennukset saattavat olla maantieteellisesti laajimmalle levinnyt suomalainen vientituote.
Kielen omaksuminen
Esikielellinen vaihe
Vauvojen tuottamat ensiäänet ovat universaaleja eli samoja kaikissa kieliyhteisöissä. Tuottaessaan ensiääniä lapsi oppii koordinoimaan ääntelyä ja hengitystä.
Noin puolivuotiaana lapset alkavat jokellella. Viittomakielisessä ympäristössä kasvaneet lapset jokeltelevat käsillään. Jokeltelu sisältää ympäristössä puhutun kielen äänteitä eikä siis ole enää universaalia. Jokelteluvaiheen tuotokset ovat äänteellisesti yksinkertaisia: aluksi esiintyy lyhyitä ja pitkiä vokaaleja sekä konsonanteista lähinnä klusiileja p,t,k ja nasaaleja m ja n yhdistelmissä, joiden rakenne muistuttaa ympäristön kielen tavuja. Jokelteluvaiheen loppupuolella lapset tuottavat usein "lauseita" eli pitkiä jokellustuotoksia, joiden intonaatio muistuttaa kielen intonaatiota.
Puutalo (yritys)
Puutalo Oy:n rakennukset eivät olleet rintamamiestaloja. Rintamamiestaloja rakennettiin sahatavarasta alusta pitäen itse, kun taas Puutalo Oy:n kodit koottiin tehdasvalmisteisista elementeistä.
Kielen omaksuminen
Yksisanavaihe
Yksisanavaihe alkaa normaalisti 6-18 kuukauden iässä. Sanaksi lasketaan tässä yhteydessä tuotokset, joilla on tarkoitus ja jotka lapsi osaa järjestelmällisesti toistaa. Yksisanavaiheessa sanat eroavat aikuiskielen sanoista äänteellisesti ja semanttisesti. Lasten ensisanat ovat merkitykseltään konkreettisia ja niillä viitataan lapsen välittömässä läheisyydessä oleviin asioihin. Tässä vaiheessa sanoilla nimetään asioita, pyydetään tai käsketään tai korostetaan tekoja (esimerkiksi sanotaan "hei hei" heilutuksen yhteydessä). Kokonaisia lauseita tai laajempia ajatuksia ilmaistaan yhdellä sanalla, esimerkiksi sanottaessa "mehu" tarkoitetaan "anna mehua".
Sanavarasto kehittyy aluksi hyvin hitaasti, toisinaan vain 1-3 uutta sanaa kuukaudessa. Toisen ikävuoden aikana tapahtuu kuitenkin eräänlainen sanapyrähdys, jonka aikana lapsen sanavarasto kasvaa huomattavan nopeasti. Tähän on arveltu olevan ainakin kaksi syytä. Ensinnäkin lapsen kognitiivinen kehitys mahdollistaa abstraktien ja toisaalta konkreettisten mutta monimutkaisten käsitteiden ymmärtämisen. Toisekseen lapsen kyky erotella kuulemaansa puhevirtaa on kehittynyt niin pitkälle, että omaksumismahdollisuudet moninkertaistuvat.
Puutalo (yritys)
Pientalojen ohella Puutalo valmisti rivitaloja, kouluja, terveydenhoitotiloja, tehdasrakennuksia, parakkeja sekä vanerista ja pahvista tehtyjä telttoja ja muita tilapäisrakennuksia.
Kielen omaksuminen
Yksisanavaihe
Lapsen kielellisen kehityksen mittarina käytetään toisinaan MLU-arvoa (mean length utterance) eli lapsen tuottamien ilmausten keskipituutta morfeemeissa (kielen pienimmissä merkityksellisissä yksiköissä) mitattuna. MLU-arvo ei kuitenkaan anna täysin luotettavia tuloksia lapsen kielellisestä kehityksestä, sillä yksilöllistä vaihtelua esiintyy jo tässä vaiheessa: toiset lapset ovat puheliaampia kuin toiset. Lisäksi MLU:n käyttökelpoisuus lakkaa tietyssä kehitysvaiheessa, kun lapsi alkaa oppia aikuismaista kielenkäyttöä ja ymmärtää, ettei kaikkea ole tarpeellista sanoa.
Sonetteja laumalle
Sonetteja laumalle on Juice Leskisen ensimmäinen runokokoelma. Kirjan on kustantanut Kirjayhtymä vuonna 1975. Kannen kuvan on piirtänyt Juho Juntunen. Runokokoelman nimi viittaa humoristisesti Francesco Petrarcan teokseen Sonetteja Lauralle.
Niskalampi (Lemi)
Niskalampi on Etelä-Karjalassa Lemillä ja Savitaipaleella Kortteisen kylän lähellä sijaitseva lampi.
Puutalo (yritys)
Vuonna 1955 Puutalo Oy ja Suomen Puurakenteiden Myyntiyhdistys perustivat Myyntiyhdistys Puutalon, joka 1960-luvulla alkoi suunnitella uudenlaisia yksikerroksisia pientaloja.
Kielen omaksuminen
Kaksisanavaihe (monisanavaihe)
Kaksisanavaihe alkaa keskimäärin 18 kuukauden iässä. Uusia kielen funktioita tässä vaiheessa ovat varoittaminen, kysyminen ja tiedottaminen (esimerkiksi "Äiti tuli"). Myös semanttisten suhteiden ilmaisu lisääntyy: lapsi alkaa ilmaista määrää ("lisää mehua"), omistussuhteita ("mun sukka"), negaatiota ("ei nälkä"), ominaisuuksia ("iso koira") ja paikkaa ("iskä ulkona"). Lisäksi subjekti- ja objektisuhteita alkaa ilmentyä.
Niskalampi (Lemi)
Maantietoa
Lammen pinta-ala on 1,8 hehtaaria, se on 200 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 550 metriä.
Kuka murhasi rock’n’roll tähden
Kuka murhasi rock’n’roll tähden on Juice Leskisen kirjoittama kirja, joka julkaistiin vuonna 1978. Kirja on Leskisen ensimmäinen proosateos. Se on muodoltaan yhdestä kesästä kertova päiväkirja, joka kuvaa esiintyvän muusikon arkea, keikkailua ja perhe-elämää.
Esbjerg Energy
Esbjerg Energy on tanskalainen jääkiekkoseura Esbjergistä Tanskasta. Energy pelaa Tanskan jääkiekon pääsarjatasolla Metal Ligaenissa. Vuoteen 2004 joukkue pelasi nimellä E.I.K (Esbjreg Ishockey Klub) ja vuodet 2005–2013 nimellä EfB Ishockey. Esbjergissä vaikuttaa myös jalkapalloseura Esbjerg fB joka pelaa Tanskan superliigassa joka on maan jalkapallon korkein sarjataso.
Niskalampi (Lemi)
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Kivijärven reitin valuma-alueella (14.19), jonka Taudinjoen valuma-alueeseen (14.196) se kuuluu. Lammen vedenpinnan korkeus on 78,1 metriä mpy.
Esbjerg Energy
Joukkueenjohto
Lähde: EliteProspects
Puutalo (yritys)
Uusi yritys keskittyi kotimaan markkinoille. Sen tuotantomäärät putosivat murto-osaan aiemmista. Vuosina 1956–1978 Myyntiyhdistys Puutalo tuotti kotimaahan noin 30 000 rakennusta.
Puutalo-myyntiyhteistyöhön osallistuvat yritykset vähenivät 1960-luvulla niiden alkaessa tuottaa omia valmistalomallejaan. Kun A. Ahlström Oy jätti myyntiyhdistyksen vuonna 1975, jäljelle jäivät enää Rauma-Repola ja H. G. Paloheimo -konserniin kuulunut Riihimäen Saha. 1980-luvulla jäljellä oli enää Rauma-Repola, joka myi taloteollisuutensa Ensolle. Se yhtiöitettiin vuonna 1989 nimelle Suomen Taloteollisuus Oy. Tämä yritys myytiin pääomasijoittajille 1997, ja uudeksi nimeksi tuli Finndomo Oy. Yritys meni konkurssiin 2012.
Puutalo oy:n ja Myyntiyhdistys Puutalon rakennuksia on Suomessa jäljellä korkeintaan 20 000.
Kielen omaksuminen
Lähteet
Timo Haukioja, luento 27.1.2009
Turnpike
Turnpike voi tarkoittaa seuraava asioita:
Turnpike voi viitata myös seuraaviin asioihin:
Bathurstin 12 tunnin ajo
thumb|Bathurstin 12 tunnin logo. Bathurstin 12 tunnin ajo (Liqui Moly Bathurst 12 Hour) on moottoriurheilun kestävyyskilpailu, joka ajetaan Mount Panorama Circuitin moottoriradalla Uudessa Etelä-Walesissa Australiassa. Ensimmäinen kestävyyskilpailu siellä ajettiin vuonna 1991. Kilpailu kestää nimensä mukaisesti 12 tuntia.
Kilpailu on kuulunut vuodesta 2016 Intercontinental GT Challenge -sarjaan. Kilpailussa ovat olleet mukana FIA GT3 -määrityksen mukaiset autot vuodesta 2011 lähtien.
Suomalaisista Mika Salo on juhlinut kilpailun voittoa vuonna 2014 ja Toni Vilander vuonna 2017.
Gods of Abhorrence
Gods of Abhorrence on kahden puolalaisen death/black metal -yhtyeen Anima Damnatan ja Throneumin split-albumi, joka on julkaistu vuonna 2002.
Albumin CD-versiosta on julkaistu 666 kappaleen painos. Kasettiversio on rajattu 333 kopion painokseen.
Kappaleet
Anima Damnata
Throneum
Fransmanni
Fransmanni on arkikielinen nimitys ranskalaiselle.
Fransmanni voi tarkoittaa myös seuraavia:
Gale (sukunimi)
Gale on muuan muassa seuraavien henkilöiden sukunimi:
Nidzican piirikunta
Nidzican piirikunta on yksi Warmia-Masurian voivodikunnan piirikunnista. Sen arvioitu väkiluku oli vuoden 2019 lopussa 32 857. Piirikunta on jaettu neljään maalaiskuntaan, jotka ovat Janowiec Kościelny, Janowo, Kozłowo sekä Nidzica ja niissä on kylien lisäksi yksi kaupunki; hallintokeskus Nidzica.
Nidzican piirikunnan työttömyysaste oli vuoden 2018 lopussa seitsemän prosenttia. Luku on huomattavan suuri sekä Warmia-Masurian voivodikunnan että koko Puolan työttömyyslukuihin verrattuna. vasen|pienoiskuva|220px|Piirikunnan väestöpyramidi 2014. Vuoden 2019 lopussa Nidzican piirikunnassa arvioitiin olevan 32 857 asukasta, joista 50,3 prosenttia naispuolisia ja 49,7 prosenttia miespuolisia. Puolan väestönlaskennassa 2011 väkiluvun laskettiin olevan 34 364 ja sen ennakoidaan vuoteen 2050 mennessä pienenevän 24 747 asukkaaseen. Alle 18-vuotiaiden arvioitiin vuoden 2019 lopussa muodostaneen 18,4 prosenttia piirikunnan väestöstä, työikäisten 61,9 prosenttia ja eläkeikäisten 19,7 prosenttia väestön keski-iän ollessa 40,9 vuotta. Elävänä syntyneiden määrä oli vuonna 2019 yhteensä 288 lasta.
Ukkosmyrsky (sotaromaani)
Ukkosmyrsky on Lauri Vaalan kirjoittama sotaromaani. Romaani perustuu kirjoittajan omakohtaiseen kokemukseen talvi- ja jatkosodasta.
Hän kuvaa kirjassaan talvisotaan lähtöä ja itse talvisotaa yksittäisen miehen näkökulmasta. Välirauhan aikaa hän kuvaa epävärmana työttömyyden vaivaamana aikana, johon hänen kuvauksensa mukaan helpotuksen toi uusi sotaan lähtö.
Paskolampi (Lemi, Kortteinen)
Paskolampi on Etelä-Karjalassa Lemillä Kortteisen kylän lähellä sijaitseva lampi.
Maantietoa
Lammen pinta-ala on 1,4 hehtaaria, se on 150 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 450 metriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Kivijärven reitin valuma-alueella (14.19), jonka Taudinjoen valuma-alueeseen (14.196) se kuuluu. Lammen vedenpinnan korkeus on 78,1 metriä mpy.
Kärsimys ja kunnia
Kärsimys ja kunnia (Dolor y gloria) on espanjalainen elokuva vuodelta 2019. Sen ohjasi Pedro Almodóvar. Elokuva kertoo tulevan elokuvaohjaajan lapsuudesta ja nuoruudesta. Sen teemana ovat luovuus ja kutsumus taiteelliseen työhön.
Antonio Banderas sai miespääosasta Cannesin elokuvajuhlien parhaan miespääosan palkinnon, sekä Oscar-ehdokkuuden.
Liikoilampi
Liikoilampi on Etelä-Karjalassa Lemillä Urolan kylän lähellä sijaitseva lampi.
Maantietoa
Lammen pinta-ala on 3,0 hehtaaria, se on 400 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 900 metriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Kivijärven reitin valuma-alueella (14.19), jonka Taudinjoen valuma-alueeseen (14.196) se kuuluu. Lammen vedenpinnan korkeus on 86 metriä mpy.
Odense Bulldogs
Odense Bulldogs on tanskalainen jääkiekkoseura, joka pelaa Tanskan korkeimmalla sarjatasolla Metal Ligaenissa.
Joukkueenjohto
Lähde: EliteProspects
Jean Hilliard
Selviytyminen ja paraneminen
20. joulukuuta 1980 Jean joutui onnettomuuteen pakkassäällä. Hän käveli ystävänsä luokse 3,2 kilometriä, mutta lyyhistyi 4,6 metrin päähän ovesta. Pakkanen laski -30 °C, ja hänet löydettiin "jäisen jähmeänä" klo 7 aikoihin aamulla. Hän oli ollut pakkasessa kuusi tuntia. Hänet vietiin Fosstonin sairaalaan, jossa sairaanhoitajat sanoivat että hänen ihonsa oli liian kova pistettäväksi kanyylillä ja hänen ruumiinlämpönsä liian matala mitattavaksi lämpömittarilla. Hänen kasvonsa olivat kalpeat eivätkä silmät reagoineet valoon. Hänen pulssinsa laskettiin 12 lyöntiin minuutissa. Lääkärit arvelivat, etteivät hänen sisäelimensä olleet jäätyneet siksi, että hänellä oli alkoholia elimistössään. Tämä esti pysyvän vahingon.
Sairaalaan päästyään hänet käärittiin sähköiseen lämpöpeittoon. Kaksi tuntia myöhemmin hän sai kohtauksia ja hänen tajuntansa palasi. Hänen ainoat vammansa olivat pakkasenpuremat, jotka hoidettiin siirtämällä ihoa muualta kehosta.